સી.કે.પટેલે જણાવ્યું હતું કે, ‘અનામતનો વિષય ખૂબ જટીલ છે. સુપ્રીમ કોર્ટે પણ દરમિયાનગીરી કરવી પડશે. આ છ એ છ સંસ્થા કાયદાકીય પ્રક્રિયાથી અનામત મેળવવા માટે ભંડોળ ભેગુ કરીને પ્રયાસ કરશે. જો બીજા રાજ્યમાં અનામત મળી શકતી હોય તો ગુજરાત રાજ્યમાં કેમ નહિ આ વિષયને સાથે લઈને આગળ વધીશું. ખેડૂતના પ્રશ્નો, સમાજના પ્રશ્નો, આયોગને લગતા પ્રશ્નો વગેરે પ્રશ્નોને ભેગા લઈને અમે એક લિસ્ટ સરકારને આપ્યું છે. અમને આશા છે કે સરકાર આ વિષયો પર ચિંતન કરે અને આપેલા કાગળો માત્ર ખિસ્સામાં ન રહી જાય અને જેમ બને તેમ સરકાર આગેવાનોને ફરીથી બોલાવીને ચિંતન કરે તે જ ઈચ્છા. હજુ સરકાર તરફથી કોઈ જવાબ મળ્યો નથી. જો સાચી રજૂઆત કરીએ તો સરકાર જરૂર માનશે.’